CELEX: 62020TA0435
Language: bg
Date: 2021-09-22 00:00:00
Title: Дело T-435/20: Решение на Общия съд от 22 септември 2021 г. — JR/Комисия (Публична служба — Длъжностни лица — Назначаване — Вътрешен конкурс COM/03/AD/18 (AD 6) — Решение името на жалбоподателя да не се впише в списъка с резерви от конкурса — Задължение за мотивиране — Поверителност на работата на конкурсната комисия — Претегляне на съставящите изпита елементи, предвидени в обявлението за конкурс)

15.11.2021   
            
            
               BG
            
            
               Официален вестник на Европейския съюз
            
            
               C 462/42
            
         
      Решение на Общия съд от 22 септември 2021 г. — JR/Комисия
      (Дело T-435/20) (1)
      
      (Публична служба - Длъжностни лица - Назначаване - Вътрешен конкурс COM/03/AD/18 (AD 6) - Решение името на жалбоподателя да не се впише в списъка с резерви от конкурса - Задължение за мотивиране - Поверителност на работата на конкурсната комисия - Претегляне на съставящите изпита елементи, предвидени в обявлението за конкурс)
      (2021/C 462/50)
      Език на производството: френски
      
         Страни
      
      
         Жалбоподател: JR (представители: L. Levi и A. Champetier, адвокати)
      
         Ответник: Европейска комисия (представители: D. Milanowska и I. Melo Sampaio)
      
         Предмет
      
      Искане на основание член 270 ДФЕС да се отмени решението от 15 април 2020 г. на конкурсната комисия за вътрешен конкурс COM/03/AD/18 (AD 6) — Администратори, с което се отхвърля искането на жалбоподателя за преразглеждане на решението на посочената конкурсна комисия от 16 декември 2019 г. името му да не бъде вписано в списъка с резерви от посочения конкурс, и доколкото е необходимо, да се отмени последно посоченото решение.
      
         Диспозитив
      
      
                  1)
               
               
                  Отменя решението от 15 април 2020 г. на конкурсната комисия за вътрешен конкурс COM/03/AD/18 (AD 6) — Администратори, да не бъде вписан JR в списъка с резерви за назначаването на администратори със степен AD 6 в областта на европейската публична администрация.
               
            
                  2)
               
               
                  Осъжда Европейската комисия да заплати съдебните разноски.
               
            
         (1)  ОВ C 297, 7.9.2020 г.